
2 DR.30.11.2006 

 

 

Bil. Nama Agensi 
Jum. 

Kunjungan/Hits 

1. Lembaga Tembakau Negara  506 

2. UDA Holdings  609 

3. Bank Pertanian Malaysia 10,992 

4. Bahagian Keselamatan Negara 12,586 

5. 
Lembaga Kemajuan Johor 
Tenggara (KEJORA) 

14,000 

 

Kerajaan juga sentiasa menggesa supaya semua agensi yang mempunyai 
laman web, supaya sentiasa meningkatkan mutu laman web mereka dengan 
mengemaskinikan semua maklumat yang dipaparkan seberapa kerap yang mungkin.  
Agensi-agensi tersebut juga hendaklah memasukkan seberapa banyak perkhidmatan 
dalam talian melalui laman web manakala mereka mengambil langkah-langkah yang 
perlu untuk mengautomasikan apa juga proses permohonan supaya boleh dikendalikan 
melalui laman-laman web masing-masing. Laman-laman web setiap agensi juga perlu 
dikemas kini dengan paparan yang lebih interaktif, mudah dan dimuatkan dengan 
pelbagai informasi yang mampu menarik minat pengguna. 

Tuan Razali bin Ibrahim [Muar]: Terima kasih Tuan Yang di-Pertua. Saya 
merasakan dalam zaman teknologi ini, keperluan menyediakan laman web ini bukanlah 
sebagai suatu paksaan tetapi merupakan suatu tuntutan. Tidak ada paksaan dalam kita 
menyediakan laman web. Laman web ini pada saya adalah merupakan imej pertama 
kementerian atau jabatan. Kalau dahulu mungkin papan tanda di hadapan bangunan 
tetapi hari ini, laman-laman web menjadi imej.   

Saya bersetuju dengan apa yang kerajaan cuba laksanakan tetapi hakikatnya 
masih ada laman web yang tidak dikemaskinikan, masih mengeluarkan data-data yang 
lama dan masih berperanan seperti “melepaskan batuk di tangga”.  Perkara ini pada 
saya menggusarkan kerana laman-laman blog yang sering dikunjungi perlu diimbangi 
dengan data-data kerajaan. 

Soalan saya, apakah tindakan yang boleh diambil kepada laman-laman web 
kerajaan dan jabatan-jabatan yang tidak dikemas kini ini oleh kerajaan supaya data 
data itu tidak memesongkan pelayar-pelayar internet. Apakah akan dibentuk satu garis 
panduan bagaimana laman-laman web ini boleh menepati keadaan semasa dan terkini 
supaya kita tidak lagi menunjukkan ucapan menteri pada bulan Januari walaupun 
sekarang sudah masuk bulan dua belas, dan adakah kerajaan akan lebih bersifat 
interaktif kepada laman-laman web supaya pelayar-pelayar dapat memaksimumkan 
laman-laman web yang disediakan.  

 Dato’ Haji Abdul Rahman bin Suliman: Tuan Yang di-Pertua, sebagai 
makluman Dewan ini, kita tahu bahawa dari segi tahap memang kerajaan akui 
walaupun jumlahnya begitu banyak iaitu 900 buah setakat ini tetapi tahap di antara satu 
dengan yang lain memang berbeza.  Bahkan di antara satu negeri dengan satu negeri 
pun dari segi kegunaan e-government ini adalah berbeza dan saya inginlah 
mengatakan bahawa perkara ini memang sentiasa di dalam makluman kita. 

 Bagi perkara kedua, untuk makluman Yang Berhormat, kita sebenarnya ada 
satu bahagian di MAMPU, Jabatan Perdana Menteri yang khusus sentiasa memantau 
dan memberi panduan-panduan. Bahkan sekiranya kita ada keperluan daripada luar 
untuk memandu kita pula kita akan menggunakan kepakaran daripada luar untuk 
memandu bahagian ini untuk mengeluarkan arahan-arahan bahkan panduan-panduan 
seperti mana yang disebutkan oleh Yang Berhormat tadi untuk dipanjangkan kepada 
mereka yang melayari laman-laman web ataupun yang mengadakan laman web ini. 
Sudah pasti pasti dalam arahan-arahan itu kita menaikkan taraf dari satu masa ke satu 
masa dan arahan-arahan ini akan berterusan sepanjang masa kerana dalam keadaan 
dan suasana sekarang kita tahu kita masih lagi tidak sampai ke peringkat yang terbaik. 



Bil. Nama Agensi Jum. Kunjungan/Hits 1. Lembaga Tembakau Negara 506 2. UDA Holdings 609 3. Bank Pertanian Malaysia 10,992 4. Bahagian Keselamatan Negara 12,586 5. Lembaga Kemajuan Johor Tenggara (KEJORA) 14,000. Kerajaan juga sentiasa menggesa supaya semua agensi yang mempunyai laman web, supaya sentiasa meningkatkan mutu laman web mereka dengan mengemaskinikan semua maklumat yang dipaparkan seberapa kerap yang mungkin. Agensi-agensi tersebut juga hendaklah memasukkan seberapa banyak perkhidmatan dalam talian melalui laman web manakala mereka mengambil langkah-langkah yang perlu untuk mengautomasikan apa juga proses permohonan supaya boleh dikendalikan melalui laman-laman web masing-masing. Laman-laman web setiap agensi juga perlu dikemas kini dengan paparan yang lebih interaktif, mudah dan dimuatkan dengan pelbagai informasi yang mampu menarik minat pengguna. Tuan Razali bin Ibrahim [Muar]: Terima kasih Tuan Yang di-Pertua. Saya merasakan dalam zaman teknologi ini, keperluan menyediakan laman web ini bukanlah sebagai suatu paksaan tetapi merupakan suatu tuntutan. Tidak ada paksaan dalam kita menyediakan laman web. Laman web ini pada saya adalah merupakan imej pertama kementerian atau jabatan. Kalau dahulu mungkin papan tanda di hadapan bangunan tetapi hari ini, laman-laman web menjadi imej. Saya bersetuju dengan apa yang kerajaan cuba laksanakan tetapi hakikatnya masih ada laman web yang tidak dikemaskinikan, masih mengeluarkan data-data yang lama dan masih berperanan seperti "melepaskan batuk di tangga". Perkara ini pada saya menggusarkan kerana laman-laman blog yang sering dikunjungi perlu diimbangi dengan data-data kerajaan. Soalan saya, apakah tindakan yang boleh diambil kepada laman-laman web kerajaan dan jabatan-jabatan yang tidak dikemas kini ini oleh kerajaan supaya data data itu tidak memesongkan pelayar-pelayar internet. Apakah akan dibentuk satu garis panduan bagaimana laman-laman web ini boleh menepati keadaan semasa dan terkini supaya kita tidak lagi menunjukkan ucapan menteri pada bulan Januari walaupun sekarang sudah masuk bulan dua belas, dan adakah kerajaan akan lebih bersifat interaktif kepada laman-laman web supaya pelayar-pelayar dapat memaksimumkan laman-laman web yang disediakan. Dato' Haji Abdul Rahman bin Suliman: Tuan Yang di-Pertua, sebagai makluman Dewan ini, kita tahu bahawa dari segi tahap memang kerajaan akui walaupun jumlahnya begitu banyak iaitu 900 buah setakat ini tetapi tahap di antara satu dengan yang lain memang berbeza. Bahkan di antara satu negeri dengan satu negeri pun dari segi kegunaan e-government ini adalah berbeza dan saya inginlah mengatakan bahawa perkara ini memang sentiasa di dalam makluman kita. Bagi perkara kedua, untuk makluman Yang Berhormat, kita sebenarnya ada satu bahagian di MAMPU, Jabatan Perdana Menteri yang khusus sentiasa memantau dan memberi panduan-panduan. Bahkan sekiranya kita ada keperluan daripada luar untuk memandu kita pula kita akan menggunakan kepakaran daripada luar untuk memandu bahagian ini untuk mengeluarkan arahan-arahan bahkan panduan-panduan seperti mana yang disebutkan oleh Yang Berhormat tadi untuk dipanjangkan kepada mereka yang melayari laman-laman web ataupun yang mengadakan laman web ini. Sudah pasti pasti dalam arahan-arahan itu kita menaikkan taraf dari satu masa ke satu masa dan arahan-arahan ini akan berterusan sepanjang masa kerana dalam keadaan dan suasana sekarang kita tahu kita masih lagi tidak sampai ke peringkat yang terbaik.